ერიკ უინტერი

ერიკ ბარეტ უინტერი (დ. 17 ივლისი, 1976) — ამერიკელი მსახიობი. უინტერი ასრულებს სერჟანტ ტიმ ბრედფორდის როლს ამერიკის სამაუწყებლო კომპანიის („ABC“) შოუში „The Rookie“ (2018-დან დღემდე), რექს ბრეიდის როლს „NBC“-ის საპნის ოპერაში „ჩვენი ცხოვრების დღეები“, „FBI“-ის სპეციალური აგენტ კრეიგ ო'ლოფლინის როლს CBS-ის დრამატულ სერიალში „The Mentalist“ (2010–2012), დეშ გარდინერის როლს „Lifetime“-ის ფანტასტიკური ჟანრის დრამატული სერიალში „Witches of East End“ (2013–2014) და „The Good Doctor“-ში (2017-2018). უინტერი ასევე გამოჩნდა ფილმებში: „Harold & Kumar Escape from Guantanamo Bay“ (2008) და „The Ugly Truth“ (2009).

ადრეული ცხოვრება
ლოს-ანჯელესის რეგიონის მკვიდრი, უინტერი დაიბადა ლა-მირადაში და გაიზარდა  ლა-პუენტეში. მან დაამთავრა ლოს ალტოსის საშუალო სკოლა და კალიფორნიის უნივერსიტეტი - ფსიქოლოგიის ხარისხით. თავდაპირველად მან დაიწყო მოდელად მუშაობა და საპნის ოპერებში პატარა როლებისთვის კასტინგებზე სიარული, კოლეჯის სწავლის საფასურისთვის ფულის გამომუშავების მიზნით.

კარიერა
მოდელირება
მსახიობურ როლებამდე, უინტერი იყო მოდელი და ჰქონდა რამდენიმე მაღალპროფილიანი სარეკლამო კამპანია ბეჭდურ მედიაში,როგორიცაა ერთი სარეკლამო რგოლი ტომი ჰილფიგერისთვის.იგი  გამოჩნდა სატელევიზიო რეკლამაში ბრიტნი სპირსთან ერთად მისი სუნამოსათვის, „Curious“.

მსახიობობა
უინტერმა შეასრულა რექს ბრეიდის როლი დღის საპნის ოპერაში „ჩვენი ცხოვრების დღეები“ 2002 წლის 8 ივლისიდან 2005 წლის 26 ივლისამდე. „ჩვენი ცხოვრების დღეების“ დატოვების შემდეგ, მას ჰქონდა მეორეხარისხოვანი როლები სატელევიზიო შოუებში. უინტერი ასევე გამოჩნდა „პარკერების“ ეპიზოდ "ბუმერანგის ეფექტში". მსახიობი გამოჩნდა CBS-ის სერიალის „ყოფილების სიის“ ერთ ეპიზოდში და განმეორებით როლში,როგორც ჯეისონ მაკალისტერი, სენატორ რობერტ მაკალისტერის (რობ ლოუ) ძმის და კევინ უოკერის (მეთიუ რისი) საყვარლის როლში, ამერიკის სამაუწყებლო კომპანიის დრამაში „ძმები და დები“ .  უინტერი იყო მუდმივი მსახიობი  CBS-ის მოკლევადიან სერიალებში „ვივა ლაფლინი“ და „მთვარის შუქი“. იგი გამოჩნდა მხატვრულ ფილმებში „ჰაროლდისა და კუმარის გაქცევა გუანტანამოს ყურიდან“ (2008) და „მახინჯი სიმართლე“ (2009). 2010 წელს, უინტერმა ითამაშა მაიკლ ფრენდის პერსონაჟი, ჯეინის (ალისა მილანო) წარმოსახვითი მეგობარი „Lifetime“-ის სატელევიზიო ფილმში „კვირაობით ტიფანისთან“. 2010-დან 2012 წლამდე, უინტერი გამოჩნდა „CBS“-ის კრიმინალურ დრამაში „მენტალისტი“, როგორც „FBI“ აგენტი კრეიგ ო'ლოფლინი, ამანდა რაიჯეტის პერსონაჟის გრეის ვან პელტის მეგობარი და შემდეგ საქმრო. 2012 წელს მას ჰქონდა განმეორებადი როლი, როგორც ლუკ ლურდი ამერიკის სამაუწყებლო კომპანიის კომედიურ-დრამატულ სერიალში „GCB“. უინტერი გამოჩნდა ვიდეო თამაშში „ორი სულის მიღმა“.
2013 წელს, უინტერმა დაიწყო მთავარი როლის თამაში „lifetime“-ის სატელევიზიო სერიალში „აღმოსავლეთის ბოლოს ჯადოქრები“, როგორც დეშ გარდინერი. სერიალი გაუქმდა 2014 წლის 4 ნოემბერს, ორი სეზონის შემდეგ. 2018 წლის ოქტომბერში, მან დაიწყო მთავარი როლის თამაში ამერიკის სამაუწყებლო კომპანიის დრამაში „ახალბედა“, როგორც ოფიცერი ტიმ ბრედფორდი.

ვიდეოთამაშები
„Beyond: Two Souls“, რაიან კლეიტონის როლში (2013)

პირადი ცხოვრება
უინტერი დაქორწინებული იყო მსახიობ ელისონ ფორდზე 2001 წლიდან 2005 წლამდე. შემდეგ ის ორი წლის განმავლობაში ხვდებოდა როზელინ სანჩესს ვიდრე ისინი დაინიშნებოდნენ 2007 წელს, საშობაო არდადეგების დროს პუერტო რიკოში. წყვილმა იქორწინა 2008 წლის 29 ნოემბერს, ისტორიულ ციხესიმაგრე სან ხუანში (პუერტო რიკო). სანჩესს და უინტერს ჰყავთ ორი შვილი. ქალიშვილი, რომელიც დაიბადა 2012 წლის იანვარში და ვაჟი, რომელიც დაიბადა 2017 წლის ნოემბერში. 

რესურსები ინტერნეტში


სქოლიო

კატეგორია:დაბადებული 1976
კატეგორია:მსახიობები
კატეგორია:მოდელები
კატეგორია:მსახიობები ეროვნების მიხედვით
კატეგორია:მსახიობები სფეროებისა და ქვეყნების მიხედვით
კატეგორია:მსახიობები სფეროების მიხედვით
კატეგორია:მსახიობები საუკუნეების მიხედვით
კატეგორია:მსახიობები საუკუნისა და ქვეყნის მიხედვით
კატეგორია:მსახიობები კონტინენტის მიხედვით
კატეგორია:მსახიობები ეთნიკური ან ეროვნული წარმომავლობის მიხედვით
კატეგორია:მსახიობები ანბანის მიხედვით
კატეგორია:ამერიკელი მამაკაცები
კატეგორია:ამერიკელი მსახიობები
კატეგორია:ამერიკელი მოდელები
კატეგორია:მოდელები ეროვნების მიხედვით